**Atâtea flori...**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Atâtea flori, o, Doamne, te-aşteaptă în Grădină

Să vii să le dai pacea.. Izvorul de Lumină,

Şi apa Ta cea Vie, potirul Mângâierii

Când florile suspină de dorul revederii

Atâtea flori tăcute, gingaşe şi senine

În drum sunt iar căzute. Privind numai spre Tine,

Să le trimiţi o rază pe undele Iubirii

Când ochii lăcrimează.. şi plâng iar, trandafirii

O, pace care vii din cerul plin de soare

Cu sfinte melodii.. şi glasuri de izvoare!

Coboară iar în inimi cu dulcea liniştire

Ca florile să aibă un zbor lin spre Iubire...

Să le şopteşti o, Doamne, că-n Mâna Ta, le ţii,

Chiar dacă vine norul şi se pierd bucurii,

Chiar dacă vântul smulge şi frunze şi petale..

Numai Tu le dai Pacea.. că sunt florile Tale!

05.08.2016